
STANOVISKO
Výbor pre práva žien a rodovú rovnosť vyzýva Výbor pre kontrolu rozpočtu, aby ako gestorský výbor zaradil do svojho návrhu uznesenia, ktorý prijme, tieto body:
<RepeatBlock-Dec>
A.	keďže rodová rovnosť je jednou zo základných hodnôt Únie a Únia je odhodlaná podporovať rovnosť vo všetkých svojich činnostiach, ako je zakotvené v článku 8 Zmluvy o fungovaní Európskej únie (ZFEÚ), čím sa zavádza zásada uplatňovania hľadiska rodovej rovnosti;
B.	keďže z indexu rodovej rovnosti za rok 2024 vyplýva, že členské štáty dosiahli obmedzený pokrok, a to len 0,8 nárast; keďže v iných oblastiach, ako je zdravie žien, pokrok stagnuje; 
C. 	keďže inflácia vytvára čoraz väčší tlak na rozpočet inštitútu EIGE a znižuje jeho prevádzkovú kapacitu, v dôsledku čoho má agentúra nedostatok zamestnancov a je pod neustálym finančným tlakom; 
1.	pripomína, že inštitút EIGE bol zriadený na to, aby prispieval k presadzovaniu rodovej rovnosti v Únii a posilňoval ju prostredníctvom nezávislého a kvalitného výskumu a porovnateľných údajov s cieľom pomôcť inštitúciám Únie a členským štátom pri začleňovaní rodovej rovnosti do všetkých politík a boji proti diskriminácii na základe pohlavia;
2.	opakuje výzvu Parlamentu, aby sa zvýšilo financovanie a počet zamestnancov inštitútu EIGE v súlade s rastúcimi žiadosťami o technickú pomoc a vyššími prevádzkovými nákladmi;
3.	berie na vedomie, že inštitút EIGE nepretržite plní 95 % rozpočtu svojho pracovného programu a dosahuje ciele stanovené v zmenenom programovom dokumente na roky 2024 – 2026, a to aj napriek nedostatočnému počtu zamestnancov a vysokým prenosom, a že Európsky dvor audítorov potvrdil, že jeho účtovná závierka verne vyjadruje jeho finančnú situáciu.
</RepeatBlock-Dec>

